Velika nagrada Rusije 2015.
Velika nagrada Rusije 2015. (službeno poznata kao "2015 FORMULA 1 RUSSIAN GRAND PRIX") je automobilska trka Formule 1 koja se održava 11. oktobra 2015. na stazi Soči Autodrom u Sočiju, Krasnodarski kraj, u Rusiji. Ovo je petnaesta trka u sezoni 2015., i ujedno i 2. trka za Veliku nagradu Rusije. Nico Rosberg je treći put na pol poziciji ove sezone, a 18. put ukupno u karijeri. U kvalifikacijama je učestvovalo 19 vozača, pošto je Carlos Sainz doživio udes tokom trećeg slobodnog treninga. Mladi Španac nije zadobio nikakve ozbiljnije povrede, je odmah prebačen u bolnicu iz predostrožnosti i prvobitno je trebalo da prenoći u njoj, ali je u subotu uveče objavio da je pušten iz nje. Lewis Hamilton je u Olimpijskom parku u Sočiju došao do devete pobede ove sezone, a 42. u karijeri, kojom se izjednačio sa Sebastianom Vettelom na trećem mestu liste pobednika svih vremena. Upravo Vettel je pratio Hamiltona u Rusiji, a njima dvojici se na podijumu pridružio vozač Force India Sergio Pérez. Zahvaljujući takvom raspletu, Mercedes je osvojio titulu u konkurenciji konstruktora.